Skvaro de Siberiaj Katoj

eta|Homoj sin fotas kun kataj statuoj, 2008.
eta|La benko Katinoj, 2021.

La skvaro de Siberiaj Katoj ( troviĝas en Tjumeno (Rusio) kaj estis nomita omaĝe al katoj, senditaj en 1944 de Tjumeno al Leningrado por restarigi lokan katan populacion, malaperintan dum la sieĝo. Ĝi situas inter stratoj strato Respubliko kaj strato Lenin, etendiĝante laŭlonge de la strato strato Pervomajskaja.

 Priskribo 

La skvaro situas en strato Pervomajskaja, laŭlonge de ties neparnombra flanko inter la stratoj Respubliko kaj Lenin. Tio estas 18 metrojn larĝa strio de verdaĵoj kun du trotuaroj, etendiĝanta je 135 metroj, kun granitaj sokloj sur kiuj staras 12 orkoloraj gisferaj statuoj de katoj.

 Historio 

 Sieĝo de Leningrado 

Dum la sieĝo de Leningrado en la urbo furiozis malsatego, mortiginta ĝis 600 mil urbanojn. Ĉiuj hejmaj bestoj, inkluzive la katojn, estis formanĝitaj. Taglibroj de la urbanoj mencias ke fine de novembro 1941 en nigra merkato kato kostis 40 ĝis 60 rublojn, meze de decembro jam 125 rublojn, fine de decembro — ĝis 250 rublojn.

Multiĝis musoj kaj ratoj, disportantaj danĝerajn bakteriojn kaj foje atakintaj homojn. Bakejoj, nutraĵstokejoj kaj ordinaraj homoj estis pretaj pagi multe da mono kontraŭ katoj, en januaro 1944 la prezoj kreskis ĝis 500 rubloj.

En januaro 1944 la sieĝo estis ĉesigita kaj en februaro 1944 la Ŝtata Komitato pri Defendo ordonis revenigi  eksponaĵojn de la muzeo Ermitejo, kiuj en 70 kestoj estis evakuitaj al Sverdlovsko. Oni timis ke la ronĝuloj damaĝos ankaŭ tiujn ĉi valoraĵojn.

Por solvi la problemon oni ordonis kolekti katojn tra la lando kaj sendi ilin al Leningrado por restarigi la populacion. La unuaj venis 4 vagonoj kun katoj de nebula raso de Jaroslavla provinco. Laŭdire parto de la katoj estis lasitaj tuj en la stacidomo, la aliaj estis disdonitaj al urbanoj. Homoj estis pretaj pagi po 500 rublojn kontraŭ la kato dum 1 kg da pano en nigra merkato kostis 50 rublojn, salajro de gardisto estis 120 rubloj. Al tiuj ĉi bestoj aludas statuoj de la kato Jelisej kaj katino Vasilisa, kiuj aperis en 2000 en strato Malaja Sadovaja (Eta Ĝardena) en Sankt-Peterburgo. Alia kata monumento aperis en korto de la domo N 4 en strato Kompozitorov (Komponistoj). 

Sekvis katoj de Siberio. Tjumena regionografo Tatjana Gardanova diris ke ŝi ne trovis respektivajn dokumentojn aŭ artikolojn en loka gazetaro, sed registris rememorojn de pluraj loĝantoj de Tjumeno kaj Leningrado. Ili rakontis ke volontuloj preferis alporti katinojn, konsiderante ilin pli bonaj ratĉasantoj. Ŝi diris ke unue aperis la skvaro, poste ŝi renkontis aĵojn rilatajn al siberiaj katoj en librejoj, vendejoj kaj loĝejoj en Peterburgo, ekinteresiĝis pri ilia historio kaj jam poste ŝi ekserĉis respektivajn informojn, verkis afiŝon en Interreto, ĝin republikigis tjumena gazeto kaj la skvaro ricevis sian aktualan nomon

Tjumena historiisto Aleksandr Petruŝin citas telegramon, venintan al la Tjumena Urba Sekcio de NKVD en februaro 1944:

La ordonon plenumis estro de la Tjumena Urba Sekcio de NKVD subkolonelo de milico Solomon Grigorjeviĉ Ajzenŝtat. Li telefonis al Nikolaj Ŝevarov kaj tiu klarigis, ke li intence ordonis fari tion en la urbo, ĉar en kamparo la katoj havas mastrojn dum en la urbo abundas tiuj senhejmaj, kio faciligos plenumon de la tasko. Oni komencis kolekti stratajn katojn apud buĉejoj kaj rubejoj, sed poste transiris al tiuj hejmaj. En marto 1944 venis leŭtenanto Kulikov, ekservinta en milico post esti grave vundita en 1942 apud Stalingrado, kaj diris ke li trovis bonan katon ĉe Jevdokija Kolesnikova en strato Zapolnaja, kie ĝi jam mortigis ĉiujn ratojn en la apuda ravino de rivero Tjumenko. Sed la posedantino, jam perdinta en la milito edzon kaj du filojn, rifuzis fordoni la katon. Sekvis jena dialogo:

Germanaj militkaptitoj de militkaptitejo N 93 faris kestojn, oni enigis la katojn, stokis semajnan rezervon da nutraĵoj kaj en speciala vagono sendis al Leningrado. En julio 1949 Ajzenŝtat, eksigita de NKVD pro eksterlandaj parencoj, venis al Jevdokija Kolesnikova kun salika korbo, en kiu kuŝis katidoj similaj al Vasja.

Laŭdire la unua tjumena kato estis nigrablanka Amur, alportita de sia posedantino. Sume oni kolektis proksimume  katojn de Tjumeno, Omsko, Irkutsko ka.

 Skvaro 

En 2008, okaze de la urbotago, oni rekonstruis la sennoman strion da verdaĵoj inter la stratoj Respubliko kaj Lenin. Plejparto de la malnovaj arboj estis forhakitaj, aperis statuoj de la katoj kaj estis anoncita konkurso por nomi la skvaron. Origine oni planis nomi ĝin skvaro de Rozkoloraj Katoj. Venis 60 proponoj, inter kiuj estis skvaro de Katoj-Scienculoj (), Unuamajaj Katoj (), Ronronulaj Amuzoj (), Reĝlando de Matroskin (), Sunaj Katoj (), Miaŭlando (), Kontraŭhunda bulvardo (). La  toponimika komisiono de la urba administracio nomis ĝin skvaro de Siberiaj Katoj kaj la  aperis la ordono N 396-rk de la urba administracio, per kiu la sennoma skvaro ricevis sian aktualan nomon. 

La skulptaĵoj estis faritaj ne rozkoloraj, kiel oni planis origine, sed oraj. La skvaron dezajnis Marina Alĉibajeva. La statuoj estis faritaj en la fama gisfera fabriko en Kasli, aŭtoroj de 3 statuoj ankaŭ estas de Ĉelabinska provinco.

En oktobro 2009 statuo de katido 35 kg peza estis ŝtelita. Oni planis mendi la novan en Kamensk-Uralsko, sed la statuo estis retrovita kaj restarigita surloken.

La  okaze de la urbotago aperis benko Katinoj kun kataj siluetoj.

La  en la skvaro okazis kata parado, dediĉita al la 75-a datreveno de Tjumena provinco, dum kiu posedantoj portis surmane 30 katojn.

 Kritiko 

La skvaro estas ofte kritikata pro kiĉa stilo de la artaĵoj, tamen plu restas tre populara ĉe la urbanoj kaj turistoj.

En 2020 en historia revuo de la Sankt-Peterburga Ŝtata Universitato aperis artikolo "People and Pets in Besieged Leningrad" (Homoj kaj hejmaj bestoj en la sieĝita Leningrado", kies aŭtoroj, konfirminte rakontojn pri formanĝitaj katoj kaj multiĝintaj ratoj, konstatis mankon de iuj ajn dokumentoj, konfirmantaj organizitan alportadon de katoj al Leningrado kaj nomis tiujn ĉi rakontojn nura legendo, simila al pluraj aliaj legendoj de la sieĝita urbo.

 Publika transporto 
La plej proksimaj haltejoj estas Cvetnoj Bulvar — 1 (Kolora bulvardo — 1) en strato Lenin, Magazin Okean (Vendejo Oceano) en strato Respubliko kaj Pervomajskaja Ulica (Pervomajskaja Strato) en strato Pervomajskaja. Tra ĉiuj haltejoj sekvas pluraj busaj kaj busetaj itineroj.

 Referencoj 

 Vidu ankaŭ 

 Sieĝo de Leningrado
 Siberia kato

Siberiaj Katoj
Kategorio:Strato Lenin (Tjumeno)
Kategorio:Strato Respubliko (Tjumeno)
Kategorio:Strato Pervomajskaja (Tjumeno)
Kategorio:Katoj en arto
Kategorio:Sieĝo de Leningrado
Kategorio:Historio de Tjumena provinco
Kategorio:1944 en Rusio
Kategorio:Aperis en 2008